**מחוז בקאו** (ברומנית:**Județul Bacău**) הוא מחוז במערב השחבל מולדובה ברומניה שבירתו העיר בקאו. שטח המחוז הוא 6621 קמ"ר, כלומר 2.8 % משטח רומניה.
אוכלוסיית המחוז היא 601,387 תושבים.
את המחוז חוצים מספר נהרות ונחלים חשובים:סירט, ביסטריצה, טרוטוש, טזלאו, ברהץ' וזלטין. ישנם בו אגמים המספקים מים (אגם פויאנה אוזולוי) או אנרגיה הידרו-חשמלית (האגמים רקובה, גרלן, שרבנשט וליליאץ'). יש במחוז נוף הררי, שבו בולטות כמה פסגות - גרינדושו שבהרי טרקאו, בגובה 1,664 מ', נמירה מארה , בהרי נמירה, עם גובה 1,648 מ' ושאנדרו מארה , גם כן בהרי נמירה, עם 1,639 מ'.
המחוז בקאו משתרע כולו בחבל מולדובה ורק כפר אחד בו , גימש-פג'ט, משוייך לחבל טרנסילבניה.

היסטוריה
--------

כשהוא נחצה על ידי עמקי הסירט, הביסטריצה והטרוטוש , שטח המחוז בקאו יושב בתקופות קדומות, כפי מעידים תגליות ארכאולוגיות.
בזמן הכיבוש הרומאי בחלק מדאקיה, במאות השנייה והשלישית לספירה בשטח המחוז בקאו התפתחה תרבות הקארפים, ממשיכי תרבות דאקית-גטית. האתרים הארכאולוגיים שבו נתגלו ממצאים של תרבות זו הם מגורה, ברבואסה, קרליג', סוהודול וסאוצ'שט. 
הקארפים היו דאקים חופשיים שחיו ממזרח להרי הקרפטים. תגליות של חפצי חרס וקישוטים רומאיים ומטבעות של הרומאים (מעל 37% מכלל אוצרות המטבעות הרומאים במאות השנייה-השלישית בנתגלו בחבל מולדובה נמצאו במחוז בקאו, הגדול שבהם היה במגרורה ושקל 10 קילוגרם, עם מטבעות מימי אוגוטוס וספטימיוס סוורוס.)

גאוגרפיה
--------

### עמדה גאוגרפית

המחוזות השכנים:
* מחוז וסלוי - ממזרח
* מחוז וראנצ'ה - מדרום
* מחוז קובאסנה ומחוז הרגיטה - ממערב
* מחוז ניאמץ - מצפון

### מים

חשובים במיוחד הם מי האגן האמצעי של הנהר סירט והמאגרים (אגמים מלאכותיים) שנבנו בחלק התחתון של הנהרות ביסטריצה, טזלאו, אוּז וסירט שהוא הנהר הארוך והחשוב ביותר במזרח רומניה. 

מי המחוז נובעים מההרים שבצפון-מערב ומערב. הגדול בהם הוא הנהר טרוטוש שמוצאו בהרי צ'וק (צ'וקולוי) בצפון-מערב והוא חוצה את המחוז מצפון-מערב לכיוון דרום-מזרח ונשפך בנהר סירט.
יובלי הטרוטוש נובעים גם הם מההרים במערב (הרי טרקאו, צ'וק ונמירה) והם כדלקמן מלמעלה ולמטה:
משמאל:אסאו (בצפון) וטזלאו (במרכז);מימין: צ'ובנוש (בצפון-מערב), אוּז (במערב), דופטיאנה, סלניק, אויטוז החוצה את היישוב אויטוז, והנחל קאשין החוצה את היישוב מנטיריה קאשין ("מנזר קאשין"). האוז חוצה את היישוב ואליה אוזולוי, בגבול עם מחוז הרגיטה שם נבנה אגם האגירה פויאנה אוזולו

הנהר ביסטריצה, יובל חשוב של הסירט, נובע מהרי השמאש, בצפון-מערב וזורם בצפון המחוז מצפון אל דרום מזרח, על יד היישוב בוהוש. שם בגבול הצפוני של מחוז בקאו עם מחוז ניאמץ, נבנה עליו אגם האגירה גרלן (Lacul Gârleni). הביסטריצה חוצה את העיר בקאו.במסלול הביסטריצה נבנו עוד אגמי אגירה:לילייץ' ושרבנשט. אגמים מלאכותיים אלה מספקים את מי השתייה של האזור אך גם חלק גדול מצריכת האנרגיה חשמלית, באמצעות תחנת כוח הידרו-חמשלית. ביסטריצה נשפכת לסירט במרכז המחוז. 

הנהר הגדול סירט נובע בצפון רומניה בגבול עם אוקראינה, חוצה את כל מערב רומניה מצפון אל דרום -מזרח, ונשפך לדנובה. הוא חוצה את מחוז בקאו מצפון דרומה, במזרח המחוז.לאורך הנהר סירט הוסדרו מספר אגמי אגירה. אחרי המפגש עם ביסטריצה, מלמעלה למטה נמצאים אגמי האגירה הבאים:גאלבן (Galbeni), רקצ'ון וססקוט ובדרום-ברשט.
בסירט נשפכים הטרוטוש והנחלים טוטבה, זלטין ורקטאו.

### תבליט הנוף

ההרים, הגבעות, הרמות והמישורים מפוזרים במחוז בחלקים שווים. 
במערב המחוז מתרוממים הרים מקבוצת הקרפטים המזרחיים. שם, לאורך עמקי הנחלים אויטוז וטרוטוש החבל ההיסטורי מולדובה מתחבר לחבל ההיסטורי השכן ממערב, טרנסילבניה, שעד 1918 היה קשור תקופה ארוכה להונגריה. בצד המזרחי של המחוז הגובה יורד מ- מ-1,664 מ' (הרי טרקאו) עד לנקודה הנמוכה ביותר - 100 מ' - בעמק הנהר סירט החוצה באמצע את המחוז מצפון לדרום. 
במזרח המחוז נמצאת הרמה המולדבית הנחצית על ידי הרבה נחלים קטנים.

### החי

הרי המחוז בקאו מאוכלסים בדבים, זאבים, שועלים, חזירי בר וסנאים, במיוחד באזור הכפרי של סלניק-מולדובה.

### שמורות טבע

במחוז בקאו קיימים 23 אזורי טבע המוגנים כמורשת לאומית ושטחם בסך הכל הוא 97,257 דונם.
25 ק" מרחק מהעיר אונשט , ביישוב מנסטיריה קאשין, נמצאת שמורת הטבע בוצ'אש. 
אם הולכים מהנקודה היערנית בוצ'אש למעלה, בעמק הנחל בוצ'אשאחרי 2,5 ק"מ מגיעים למפל בוצ'אש, שגובהו הוא 15 מטר,המפל הגבוה במחוז באקו. בשמורת בוצ'אש חי צפיר האלפים. 
בסביבה נמצאים גם המנזר הקטן (ארמיטאז' או ברומנית - סקיט) בוצ'אש וכן בריכת גידול פורלים אנצקטואריה (Păstravăria Înțarcătoarea)

דמוגרפיה
--------

באוגוסט 1997 עם אוכלוסייה של 745,443 תושבים התמקם המחוז בקאו במקום השישי ברומניה, אחרי הבירה בוקרשט והמחוזות פרחובה, יאש, דולז' וקונסטנצה. 
הצפיפות הממוצעת של האוכלוסין הייתה 112.86/ קמ"ר כשהצפיפות המירבית הייתה 230/קמ"ר באזור המתועש שבו חי 50.54% מכלל התושבים.

| שנה | מספר תושבי המחוז | צפיפות האוכלוסייה | רומנים | צוענים | הונגרים |
| --- | --- | --- | --- | --- | --- |
| 1948 | 414,996 |  |  |  |  |
| 1956 | 507,937 Increase |  |  |  |  |
| 1966 | 598,321 Increase |  |  |  |  |
| 1977 | 667,791 Increase |  |  |  |  |
| 1992 | 737,512 Increase |  |  |  |  |
| 2002 | 706,623 Decrease | 113 / km2 | 97.5% | 1.7% | 0.7% |
| 2011 | 616,168 Decrease | 93 / km2 | 96.1% | 1.7% | 0.68% |
| מפקד האוכלוסין ב-2021 | 601,387 Decrease | 91 / km2 |

ב-1987 נלפי הערכה חיו במחוז כ-70,000 צ'אנגואים

חלוקה מנהלית
------------

במחוז קיימים שלוש רשויות עירוניות (ברומנית - מוניצ'יפיו), עוד חמש ערים, ו-85 כפרים גדולים ("קומונות")

### רשויות עירוניות (מוניצ'יפיו)

* בקאו - עם 136,086 תושבים (2021) (ב- 1997 היו לו 208,556 תושבים הייתה העיר מספר 12 במדינה לפי מספר התושבים)
* מוינשט
* אונשט

### ערים

* בוהוש
* קומנשט
* דרמנשט
* סלניק-מולדובה
* טרגו אוקנה

### כפרים גדולים ("קומונות")

המחוז מונה 85 כפרים גדולים - "קומונות". 

|  |  |  |  |  |  |
| --- | --- | --- | --- | --- | --- |
| * אגש (Agăș)
* ארדאואן (Ardeoani)
* אסאו (Asău)
* בלקן (Balcani])
* ברשט-ביסטריצה (Berești-Bistrița)
* ברשט-טזלאו (Berești-Tazlău)
* ברזונץ (Berzunți)
* ברסנשט (Bârsănești)
* בלז'שט, בקאו (Blăgești, Bacău)
* בוגדנשט, בקאו (Bogdănești, Bacău)
* ברוסטורואסה (Brusturoasa)
* בוצ'ום, בקאו (Buciumi, Bacăui)
* בוהוץ' (Buhoci)
* קאשין (Cașin)
* קאיוץ (Căiuți)
 | * קלז'ה (Cleja)
* קולונשט, בקאו (Colonești, Bacău)
* קורבאסקה (Corbasca)
* קוצופנשט (Coțofănești)
* דמיינשט (Dămienești)
* דיאלו מורי (Dealu Morii)
* דופטיאנה (Dofteana)
* פראואן (Faraoani)
* פיליפן (Filipeni)
* פיליפשט (Filipești)
* גייצ'אנה (Găiceana)
* גימש-פג'ט (Ghimeș-Făget)
* גרלן, בקאו (Gârleni, Bacău)
* גלוונשט (Glăvănești)
* ג'וסן (Gioseni)
 | * גורה ואי, בקאו (Gura Văii, Bacău)
* הלג'יו (Helegiu)
* המיוש (Hemeiuș)
* הורוישט (Huruiești)
* הורג'שט (Horgești)
* איבורו בהרהצ'ולוי (Izvoru Berheciului)
* איטשט ([Itesti)
* לטיה וקה (Letea Veche)
* ליפובה, בקאו (Lipova, Bacău)
* ליווז , בקאו (Livezi, Bacău)
* לואיז-קלוגרה (Luizi-Călugăra)
* מג'ירשט (Măgirești)
* מגורה, בקאו (Măgura, Bacău)]
* מנסטיריה קאשין - מנזר קאשין (Mănăstirea Cașin)
* מרג'ינן, בקאו (Mărgineni, Bacău)
 | * מוטושן (Motoșeni)
* נגרי, בקאו Negri, Bacău
* ניקולאיה בלצ'סקו, בקאו (Nicolae Bălcescu, Bacău)
* אודוסשט, בקאו (Odobești, Bacău)
* אויטוז (Oituz)
* אונצ'שט (Oncești, Bacău)
* אורבֶן (Orbeni)
* פלנקה, בקאו (Palanca, Bacău)
* פאראווה, בקאו (Parava, Bacău)
* פנצ'שט, בקאו (Pâncești, Bacău)
* פארינצ'ה (Parincea)
* פרגרשט (Pârgărești)
* פרז'ול (Pârjol)
* פלופאנה ( Plopana)
* פודו טורקולוי (Podu Turcului)
 | * פודור (Poduri)
* פרז'שט (Prăjești)
* ראקובה (Racova)
* רקצ'ון (Răcăciuni)
* רקיטואסה (Răchitoasa)
* רושיור, בקאו (Roșiori, Bacău)
* ססקוט (Sascut)
* סנדולן (Sănduleni)
* סראטה (Sărata, Bacău)
* סאוצ'שט (Săucești)
* סקורצֶן , בקאו (Scorțeni, Bacău)
* סקויין (Secuieni, Bacău)
* סולונץ (Solonț)
* סטניששט (Stănișești)
* סטרוגאר, בקאו (Strugari, Bacău)
 | * שטפאן צ'ל מארה , בקאו (Ștefan cel Mare, Bacău)
* טמאש (Tamași)
* טטרשט (Tătărăști)
* טרגו טרוטוש (Târgu Trotuș)
* טראיאן, בקאו (Traian, Bacău)
* אונגורן , בקאו (Ungureni, Bacău)
* אורקשט, בקאו (Urechești, Bacăui)
* ואליה סיאקה , בקאו (Valea Seacă, Bacău)
* וולטורן , בקאו (Vultureni, Bacău)
* זמש (Zemeș)
 |

כלכלה
-----

### חקלאות ויערנות

48.5% משטח המחוז הוא אדמה מעובדת ו -39.8% מכוסים ביערות (עץ אדר , עצי אלון , אורנים, עצי אשוח ואשוחית

### תעשייה

במאות 15-14 בקאו הייתה עיר של בתי מלאכה ומסחר. בעשור הראשון של המאה ה-19 התחילה הפקת נפט ועץ ברמה תעשייתית והוקמו בעיר בית חרושת לנייר, בתי חרושת לטקסטיל ולהנעלה.
המחוז בקאו היה אחד המחוזות המתועשים ביותר של רומניה בתקופה הקומוניסטית ונותר עד היום המרכז התעשייתי הראשי של חבל מולדובה ברומניה. פועלים בו שני בתי זיקוק גדולים באונשט ובדרמנשט. גם אחרי נפילת המשטר הקומוניסטי , המחוז מספקחלק חשוב בתוצר הגולמי של המדינה, אבל חיי הכלכלה המקומית התפרסמה בדמויות שנויות במחלוקת יותר מאשר בהישגיה. 

התעשיות החשובות ביות במחוז כוללות:

* התעשייה הכימית ותעשיית הנפט.
* תעשיית המזון
* תעשיית חומרי הבניין
* תעשיית העץ והנייר
* תעשיית הטקסטיל
* תעשיית המכונות
* התעשייה האווירית

במחוז נותרו עדיין משאבים חשובים של נפט, מלח ומפיקים בו גם פחם.

תיירות
------

יעדי התיירות העיקריים במחוז הם:

* הערים בקאו ואונשט
* אתרי הנופש:
	+ פויאנה סראטה
	+ פויאנה אוזולוי - בדרמנשט
	+ סלניק-מולדובה
	+ טרגו אוקנה
* הרי נמירה

אישים
-----

* גבריאלה אדמשטיאנו
* וסילה אלכסנדרי
* ראדו בליגן
* רלוקה בלצ'ו
* ג'ורג'ה בקוביה
* לורדאנה גרוזה
* יון טליאנו
* סולומון מרכוס
* אלכסנדרו פירו
* גבריאלה ורנצ'אנו פיריה
* טריסטן צארה
* נדיה קומנץ'
* יון רוטארו
* משה רוזן

קישורים חיצוניים
----------------

ויקישיתוף מדיה וקבצים בנושא **בקאו** בוויקישיתוף
* 

* אתר האינטרנט הרשמי של בקאו (ברומנית)
* בקאו, באתר אנציקלופדיה בריטניקה (באנגלית)
* מחוז בקאו - ערים ומים - באתר tactile images

הערות שוליים
------------

1. ↑  National Institute of Statistics, *"Populația la recensămintele din anii 1948, 1956, 1966, 1977, 1992, 2002 și 2011" (אורכב 22.09.2006 בארכיון Wayback Machine)*
2. ↑  "Comunicat de presă: 2 februarie 2012 privind rezultatele provizorii ale Recensământului Populației și Locuințelor – 2011" (PDF). *Recensamantromania.ro*. אורכב מ-המקור (PDF) ב-2 באוגוסט 2019. נבדק ב-11 באפריל 2018. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 07b8aa5c-3082-45d4-a69b-2681e98f9383
* NKC: ge484083

 |